Viborger Samler, 1849-02-19
De i Aaret 1826 fødte Værnepligtige, der ved den i 1848 afholdte Session ere enten udslettede af Rullerne eller midlertidigen forbigaaede, blive at behandle ved de forestaaende Extra Sessioner lige med de hidtil for Værnepligt fritagne Personer fra samme Aar. Naar Nogen, der i Henhold til den tidligere Lovgivning er bleven fritagen ved Jndbetaling af en Kiendelse, skulde blive udskreven til activ Tjeneste, bliver den erlagte Kjendelse at tilbagebetale ham, saafremt den er bleven indbetalt forinden Udstedelsen af Placaterne af 10de og 27de Juli 1846. -§ 5. De derimod, som ere fødte forinden den 1ste Januar 1826, forblive i Besiddelse af den tidligere erhvervede Frihed: dog at de, som i Henhold til Vor Anordning af 23de September sidstleden maatte extraordinairt udskrives i Anledning af den nærværende Krig, blive pligtige at udføre den Tjeneste, hvortil de ere udskrevne, saalænge de bestaaende Krigsforhold maatte gjøre det nødvendigt. Jmidlertid skulle de, der inden 1ste Januar d. A. have indladt sig i Ægteskab, være fritagne for Udskrivning efter nævnte Anordning. Fremdeles vil Bestemmelsen i den sidste Deel af den foregaaende Paragraph, naar det der forudsatte Tilfælde er tilstede, saavelsom Bestemmelserne i 5 6 og 7 finde Anvendelse paa de i Anordningen af 23de Septbr. f. A. omhandlede Personer. Endeligen forandres Bestemmelserne i Anordningens § 12 derhen, at den Udskrevne ogsaa kan stille en Værnepligtig for sig. – § 6. Enhver, der har modtaget den geistlige Ordination eller er fast ansat som Skolelærer, er fritagen for al Krigstjeneste og udslettes af Rullen. Den samme Fritagelse gjælder og alle af Staten anerkjendte Religionssamfunds Geistlige. – § 7. Alle de, som ere dømte paa Æren eller have lidt Straf af offentligt Arbeide, ville, som uværdige til at tjene i Vor Armee eller paa Vor Flaade, være at udelukke af samme, dog uden at de derfor fritages for i fornødent Fald at anvendes ved særlige Arbeids-Commandoer og deslige, i hvilket Øiemed de forblive staaende i Rullen, indtil de opnaae den Alder, med hvilken Værnepligten i Almindelighed ophører. – § 8. Ved Anvendelsen, af de Bestemmelser i nærværende Lov, hvorefter Rettigheder, og Forpligtelser beroe paa en vis Alder, bliver stedse kun at tage Hensyn til den saakaldte Lægdsrulle Alder", Aaret beregnet fra 1ste Januar til 21te December, og forstaaes ved Lægds rulle-Alder det Alders Aar, som den Paagieldende har fyldt ved Calenderaarets Begyndelse, saa at t. Ex. de i Aaret 1826 Fødte ere at ansee som 22aarige i Aaret 1849. – § 9. Enhver Mandsperson bliver, saasnart han er confirmeret, at indføre i Lægdsrullen, til hvilken Ende Sognepræsten har at gjøre behørig Anmeldelse om de confirmerede Drenge. De, der paa den Tid, nærværende Lov træder i Kraft, alt ere confirmerede, men ei endnu have opnaaet 23 Aars Alderen, have, forsaavidt de ikke allerede ere optagne i Rullerne, i Løbet af 4 Uger fra den Tid, nærværende Lov er traadt i Kraft, at anmelde sig hos vedkommende Lægdsforstander for at optages i Lægdsrullen paa det Sted, hvor de til den Tid have fast Ophold, og til den Ende at fremlægge Døbeattest eller andet lovlig Beviis for deres Alder. Om Anmeldelsen meddeles den Paagjældende et Beviis uden Betaling, hvormed han siden har at legitimere sig. De, der forsømme saaledes at anmelde sig inden den anførte Tid, blive ved Politiretten at ansee med en Mulct af 2 Rbd., hvilken Mulct gjentages for hvert af de paafølgende Aar, Anmeldelsen forsømmes, indtil de Paagjældende skulle møde for Sessionen. Under samme Mulct skulle Bekjendere af andre Confessioner end den evangelisk lutherske og reformeerte anmeldes for Lægdsforstanderen, for at indføres i Rullen, naar de fylde det 15de Aar; have de fyldt 15 Aar, men ei endnu opnaaet 23 Aars Alderen, skulle de under samme Ansvar melde sig inden den fornævnte Frist af 4 Uger. Den samme Forpligtelse paalægges fremdeles Fremmede, som nedsætte sig her i Riget, og de i 5 2 og 3 ommeldte Personer, saavel med Hensyn til deres Børn som til dem selv, forsaavidt de ere i det i §§ 1–3 omhandlede Tilfælde og ei endnu have opnaaet den i nærværende Lovs § 29 ommeldte Alder.